ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| 1. **ՀՀ ֆինանսների նախարարություն** | **23.08.2022թ.** |
| **N 01/8-4/14893-2022** |
| Ի կատարումն ՀՀ վարչապետի 22.08.2022թ. N 02/16.4/27597-2022հանձնարարականի՝ ««Հայաստանի Հանրապետության 2022 թվականի պետական բյուջեի մասին» օրենքում վերաբաշխում, փոփոխություններ ու լրացումներ, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու և Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․  Նախագծով առաջարկվում է ՀՀ 2022 թվականի պետական բյուջեով նախատեսված վարկային և դրամաշնորհային ծրագրերի մի շարք միջոցառումների համաֆինանսավորման գծով նախատեսված գումարներից 1,901,164.0 հազար դրամը, «1049. Ճանապարհային ցանցի բարելավում» ծրագրի ՀՀ կառավարության պատվիրատվությամբ նախատեսված «21001 Պետական նշանակության ավտոճանապարհների հիմնանորոգում» միջոցառման գծով չբաշխված միջոցնե­րից 106,582.4 հազար դրամը և ՀՀ պետական բյուջեով նախատեսված ՀՀ կառավարության պահուստային ֆոնդի միջոցներից 3,544,061.8 հազար դրամը (ընդամենը՝ տարեկան 5,551,808.2 հազար դրամ) վերաբաշխել և ուղղել /Մ-12/-Կոռնիձոր-ԱՀ սահման ավտոճանապարհի վերակառուցման աշխատանքների իրականացմանը, տեխնիկական և հեղինակային հսկողության ծառայությունների ձեռքբերմանը։  Նկատի ունենալով, որ ՀՀ 2022 թվականի պետական բյուջեով նախատեսված ՀՀ կառավարության պահուստային ֆոնդն արդեն իսկ ծանրաբեռնված է ՀՀ կառավարության համապատասխան որոշումներով և որոշումների նախագծերով, առաջարկում ենք վերը նշված նպատակով գումարի հատկացման հարցը կարգավորել ՀՀ 2022 թվականի պետական բյուջեով ՀՀ տարածքային կառավարման և ենթակառուցվածքների նախարարության գծով նախատեսված հատկացումների շրջանակներում՝ ելնելով աշխատանքների իրականացման առաջնահերթու­թյուն­ներից, ինչպես նաև արտաքին աղբյուրներից ստացվող նպատակային վարկերի և դրամաշնորհների հաշվին իրականացվելիք ծրագրերի միջոցառումների գծով ՀՀ կառավարության համաֆինանսավորման մասով նվազեցումներին զուգահեռ ներկայացնել համապատասխան միջոցառումների արտաքին աղբյուրների գծով նվազեցումների վերաբերյալ առաջարկություն՝ ՀՀ կառավարության որոշման նախագծի տեսքով: | Ընդունվել է ի գիտություն: Անհրաժեշտ նվազեցումները կկատարվեն նոր շրջանառվող մեկ այլ որոշման շրջանակներում: |
| Միաժամանակ առաջարկում ենք Նախագծին կից հավելվածներում կատարել խմբագրական բնույթի հետևյալ ճշգրտումները․   1. Նախագծի N 1 հավելվածում ճշտել «1157․ Քաղաքային զարգացում» ծրագրի 12016 և 12018 միջոցառումների նկարագրությունները: 2. Նախագծի N 7 և N 8 հավելվածների աղյուսակներում անհրաժեշտ է ներկայացնել 1049 ծրագրի 21001 միջոցառման արդյունքի չափորոշիչների ոչ ֆինանսական ցուցանիշների մասով փոփոխությունները՝ ինչպես նվազեցումների, այնպես էլ ավելացումների մասով։ 3. Նախագծի N 10 հավելվածով ներկայացված «Հայաստանի Հանրապետության կառավարության պահուստային ֆոնդից կատարվող հատկացումը» աղյուսակը համապատասխանեցնել կից հավելվածներին:   4․ Առաջարկում ենք վերանայել «1049․ Ճանապարհային ցանցի բարելավում» ծրագրի 21001 և «1157․ Քաղաքային զարգացում» ծրագրի 12016, 12018 միջոցառումներով առաջարկվող վերաբաշխումները՝ հաշվի առնելով, որ ինն ամսվա ճշտված չափաքանակը կգերազանցի տարեկան ճշտված չափաքանակներին։ | * + - 1. Ընդունվել է: Կատարվել է համապատասխան փոփոխություն:       2. Ընդունվել է: Կատարվել է համապատասխան փոփոխություն:       3. Ընդունվել է: Հավելվածում ներկայացվում է միայն Հայաստանի Հանրապետության կառավարության պահուստային ֆոնդից կատարվող հատկացումը:       4. Ընդունվել է: Կատարվել են համապատասխան փոփոխություններ: |